टाइम8,कक्राझार, अक्टबर 24 : रायजो नाङैनो नागारनो रोङै फ्रि-फ्रि अखा हानाय समावनो बिटिआरनि गाहाइ सदर सहर कक्राझार नोगोरनि मोन 10 वार्डनि गुबुन- गुबुन थावनिफोरनि बिमा दुर्गा देबिनि फुजा मन्डबाव बिपिएफनि आफादगिरि हाग्रामा महिलारीजों लोगोसे 9 नं बनरगाव बिटिसि बियाबनि बिपिएफ दोलोनि बिजाथि राजिब कुमार ब्रह्मजों आरो 11 नं बावखुंग्रि बिटिसि बियाबनि बिपिएफ दोलोनि बिजाथि बारग’ इ एम दनेश्वर गयारीआ दावबायनानै बिमा दुर्गा देबिनि खाथियाव आरज गाबो। टाइम8 नि खौरांगिरि जारिमिन बरगयारीजों लोगो मोन्नाय समाव बिपिएफ दोलोनि आफादगिरि हाग्रामा महिलारी, राजिब कुमार ब्रह्म आरो दनेश्वर गयारीया फोरमायोदि फैगौ दिसेम्बर दानाव खुंफुंजानो गोनां बिटिसिनि बिसायख’थियाव बिपिएफ दोलोआनो सोरखार दागोन होन्नानै रोखा बुंथियो।